पाएं अपने शहर की ताज़ा ख़बरें और फ्री ई-पेपरडाउनलोड करें
पटना। बिहार में अब सेक्स रैकेट चलाने वालों की संपत्ति जब्त करने की तैयारी की जा रही है। इसके लिए पुलिस विभाग की ओर से सरकार को प्रस्ताव भेजा गया है। इस प्रस्ताव को मंजूरी मिल जाने से न सिर्र्फ सेक्स रैकेट पर फंदा कसेगा बल्कि लड़कियों-महिलाओं की होने वाली तस्करी पर भी अंकुश लगेगा।
बताया जाता है कि सीआईडी में महिला मामलों के आईजी अरविंद पांडेय ने इस आशय का प्रस्ताव भेजा है। प्रस्ताव में कहा गया है कि संपत्ति जब्ती संबंधी दायरे में इसके चले आने से इस अनैतिक कार्य-व्यापार पर बहुत हद तक रोक लग सकेगी। राजधानी पटना में आये दिन होटलों, ब्यूटी पार्लरों और रिहायशी इलाकों के फ्लैट से सेक्स रैकेट के खुलासे होते रहे हैं। लेकिन मुश्किल यह है कि इस धंधे में शामिल लोगों को रोकने के लिए कोई कठोर दंड का प्रावधान नहीं है। ऐसे संचालक कुछ दिनों तक जेल में रहने के बाद दोबारा बाहर आकर धंधा शुरू कर देते हैं।
राज्य में भ्रष्टाचार पर अंकुश लगाने के लिए भ्रष्टाचारियों की संपत्ति जब्त करने का कानून पहली बार बिहार में लागू हुआ। इसके कुछ आईएएस और आईपीएस सहित अन्य अधिकारियों की संपत्ति जब्त हुई। हाल में पुलिस महकमे ने अपराध से अर्जित कमाई को भी इसके दायरे में ला दिया। अब सेक्स रैकेट से अर्जित संपत्ति को जब्त करने की तैयारी है।
बताया जाता है कि इस धंधे में शामिल लोगों की पहचान और उनके खिलाफ ठोस साक्ष्य इकट्ठा करने के वास्ते पुलिस टीम भी बनायी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn